**โครงการประชุมวิชาการ**

**เรื่อง Update in HbA1c analysis, interferences and interpretation**

**ในวันที่ 21 มิถุนายน 2562**

**สถานที่ ห้องประชุม รพ.ภูเพียง อ.ภูเพียง จ.น่าน**

1. **หลักการและเหตุผล**

 ความรู้เรื่องการตรวจวิเคราะห์ทางห้องปฏิบัติการมีการปรับปรุงพัฒนาตลอดเวลา ซึ่งช่วยให้ห้องปฏิบัติการทำงานได้คุณภาพที่ มีความรวดเร็ว และเพิ่มความน่าเชื่อถือให้กับผลการตรวจวิเคราะห์ การตรวจวิเคราะห์ HbA1C เป็นการตรวจวิเคราะห์ที่มีความสำคัญในแง่ของการใช้ติดตามผลของการรักษาคนไข้ที่เป็นเบาหวาน และใช้ในการเฝ้าระวังผู้ที่มีความเสี่ยงที่จะเป็นเบาหวาน ซึ่งการตรวจวิเคราะห์ HbA1C ปัจจุบันมีหลักการการตรวจวิเคราะห์และเครื่องมือตรวจวิเคราะห์ที่หลากหลาย แต่ละหลักการจะมีจุดเด่น และข้อจำกัดที่แตกต่างกันไป ขึ้นอยู่กับกลุ่มผู้มารับบริการ โดยเฉพาะประเทศไทยซึ่งมีกลุ่มผู้ป่วยเป็นโรคโลหิตจางธาลัสซีเมีย และผู้มีฮีโมโกลบินผิดปกติ แล้วมารับการตรวจ HbA1C ทำให้มีผลการตรวจวิเคราะห์ผิดปกติ ซึ่งนักเทคนิคการแพทย์หรือเจ้าหน้าที่ที่เกี่ยวข้องต้องมีความเข้าใจในเรื่องของชนิดของฮีโมโกลบิน รวมถึงการแปลผล HbA1C เป็นอย่างดี เพื่อที่จะได้นำผลการตรวจวิเคราะห์ทางห้องปฏิบัติการไปใช้ได้อย่างมีประสิทธิภาพ

 บริษัท ไบโอเซน จำกัด ตัวแทนจำหน่ายเครื่องมือและน้ำยาตรวจวิเคราะห์ HbA1C รุ่น H9หลักการ High Pressure Liquid Chromatography และ รุ่น GH-900 หลักการ Low Pressure Liquid Chromatography ได้ตระหนักถึงความสําคัญดังกล่าวเพราะการตรวจวิเคราะห์ HbA1C บุคลลากรที่รับผิดชอบงานดังกล่าวต้องมีความรู้พื้นฐานเกี่ยวกับฮีโมโกลบินชนิดต่างๆ และทักษะในการใช้เครืองตรวจวิเคราะห์ การควบคุมคุณภาพการตรวจวิเคราะห์ รวมถึงการแปลผลการตรวจ เพือการวินิจฉัย HbA1C ได้ผลการตรวจได้มีความถูกต้องและสามารถช่วยแพทย์ในการวินิจฉัยได้อย่างมีประสิทธิภาพ บริษัทฯจึงได้จัดประชุมวิชาการ เรื่อง “Update in HbA1c analysis, interferences and interpretation” ในวันที่ 21 มิถุนายน 2562 ณ ห้องประชุมโรงพยาบาลภูเพียง อ.ภูเพียง จ.น่าน โดยมีกลุ่มเป้าหมายเป็นนักเทคนิคการแพทย์ และเจ้าหน้าที่ผู้เกี่ยวข้องในห้องปฏิบัติการทางการแพทย์ ในโรงพยาบาลประจำอำเภออื่นๆในจังหวัดน่าน และจังหวัดแพร่

1. **วัตถุประสงค์**
* เพื่อเพิ่มพูนความรู้และแลกเปลี่ยนประสบการณ์การตรวจวิเคราะห์ HbA1C และการแปลผลให้กับผู้เข้าร่วมประชุม
* เพื่อให้ผู้เข้าร่วมประชุมทราบถึงความสำคัญของการควบคุมคุณภาพการตรวจวิเคราะห์ HbA1C และสามารถดำเนินการควบคุมคุณภาพได้อย่างถูกต้อง
1. **เนื้อหาโดยสังเขป**

 เป็นการให้ความรู้เกี่ยวกับฮีโมโกลบินชนิดต่างๆ ในคน การให้ความรู้เรื่อง HbA1C หลักการตรวจวิเคราะห์แบบต่างๆที่มีในปัจจุบัน จุดเด่นและข้อจำกัดของแต่ละหลักการ และการตรวจสอบความถูกต้องก่อนรายงานผลออกจากห้องปฏิบัติการ การควบคุมคุณภาพของการตรวจวิเคราะห์ การแปลผลการตรวจวิเคราะห์ และกิจกรรมกลุ่มในการอภิปราย แลกเปลี่ยนประสบการณ์ ในการตรวจ HbA1C

1. **กิจกรรมในการดำเนินงาน**
* การบรรยายโดยวิทยากร
* การอภิปราย-ซักถาม
* เอกสารปรกอบการบรรยาย
1. **วิทยากร**

 ดร.ทนพญ.พิชญานุช พูลเพิ่ม ที่ปรึกษาด้านวิชาการ แผนกเคมีและอิเล็กโตรไลท์ บริษัท ไบโอเซน จำกัด

1. **กลุ่มเป้าหมาย**

 นักเทคนิคการแพทย์และเจ้าหน้าที่ผู้เกี่ยวข้องในห้องปฏิบัติการทางการแพทย์ ในโรงพยาบาลประจำอำเภอ ของจังหวัดน่าน และ จังหวัดแพร่ ที่เป็นลูกค้าของบริษัทฯ ประมาณ 15 คน

1. **วัน เวลา สถานที่**

 วันที่ 21 มิถุนายน 2562 ณ ห้องประชุมโรงพยาบาลภูเพียง อำเภอภูเพียง จังหวัดน่าน

1. **การประเมินผลโครงการ**
* ระยะเวลาในการเข้าร่วมประชุมวิชาการครบตามที่กำหนด
* แบบประเมินผลที่ได้รับจากผู้เข้าร่วมประชุมฯ ภายหลังเสร็จสิ้นการประชุมฯ
1. **ผลที่คาดว่าจะได้รับ**
* ผู้เข้าประชุมได้รับความรู้ ความเข้าใจในการใช้เครื่องตรวจ HbA1c การควบคุมคุณภาพ และการแปลผลการตรวจอย่างถูกต้อง
* สร้างเครือข่ายของโรงพยาบาลอำเภอในการแลกเปลี่ยนความรู้ และความร่วมมือในการพัฒนาห้องปฏิบัติการทางการแพทย์
1. **ผู้รับผิดชอบโครงการ**

 บริษัท ไบโอเซน จำกัด

**กำหนดการประชุมวิชาการ**

**เรื่อง Update in HbA1c analysis, interferences and interpretation**

**ในวันที่ 21 มิถุนายน 2562**

**สถานที่ ห้องประชุม รพ.ภูเพียง อ.ภูเพียง จ.น่าน**

**-------------------------------------------------**

08.30 – 09.00 น. ลงทะเบียน

09.00 – 10.30 น. ฮีโมโกลบินชนิดต่างๆ และ HbA1C

10.30 – 10.45 น. พักรับประทานอาหารว่าง

10.45 – 12.00 น. Update in HbA1c analysis และสิ่งที่รบกวนการตรวจวัด

12.00 – 13.00 น. พักรับประทานอาหารกลางวัน

13.00 – 14.45 น. การควบคุมคุณภาพการตรวจวิเคราะห์และการแปลผล

14.45 - 15.00 น. พักรับประทานอาหารว่าง

15.00 – 16.00 น. Case study และแลกเปลี่ยนความรู้ระหว่างห้องปฏิบัติการ

……………………………………………………………….